
Z A P I S N I K
11. sjednice Vijeća Mjesnog odbora Peščenica,
01.03.2022.
u prostorijama mjesnog odbora PEŠČENICA,
s početkom u 18:00 sati



NAZOČNI ČLANOVI VIJEĆA:
NINA ŠANTIĆ, VLATKA BAJZEK OSMAN, SANJA BALENOVIĆ, TOMISLAV HENDIJA, GORAN KRŠNJAVI, DEAN JOKETOVIĆ I VIŠNJA FERENČAK


Predsjedava NINA ŠANTIĆ, predsjednica Vijeća.

Zapisnik vodi VLATKA BAJZEK OSMAN


Predsjednica konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 11. sjednicu Vijeća Mjesnog odbora.

Bez rasprave, jednoglasno Vijeće prihvaća tekst Zapisnika 9. sjednice Vijeća, održane 01.02. 2022 kao i 10. izvanredne sjednice vijeća održane 15.02.2022, bez izmjena.

	

D N E V N I   R E D

1. Izvješće o radu Mjesnog odbora Peščenica za 2021.godinu
2. Program rada  VMO Peščenica za 2022.
3. Aktualna komunalna problematika
4. Prijedlog zaključka o utrošku sredstava s pozicije  ONRP ( ostali nespomenuti rashodi poslovanja ) za 2022.
5. Korištenje prostora MS
[bookmark: _GoBack]6. Razno: Izvješća, pitanja i prijedlozi.

Ad 1. . Izvješće o radu Mjesnog odbora Peščenica za 2021.godinu

Članovi Vijeća primili su pisani materijal uz poziv  na sjednicu
Predsjednica Vijeća Nina Šantić: Predlaže usvajanje - jednoglasno usvojeno

Ad. 2 Program rada  VMO Peščenica za 2022.
Članovi Vijeća primili su pisani materijal uz poziv  na sjednicu
Predsjednica Vijeća Nina Šantić: Predlaže usvajanje - jednoglasno usvojeno 


Ad 3.	Aktualna komunalna problematika

1. Predsjednica usmeno informira o predmetu raspravljanja. U planu aktivnosti za 2021. navedeno je kao “odrađeno” žardinjere na Kennedyjevom trgu 10-12. no na licu mjesta nisam vidjela nikakve promjene. Na naš upit dobili smo odgovor da je Zrinjevac posadio biljke koje se trebaju razlistati u proljeće. Predlažem da damo prijedlog da se tamo posade neke zimzelene biljke koje će cijele godine biti lijepe, a ne samo u proljeće. 

Vijeće jednoglasno donosi 
        Z A K LJ U Č A K

	da će pričekati dok se biljni materijal počne razvijati i ukoliko bude potrebno tražiti zamjenu.
                       
         
2. Predsjednica usmeno informira o predmetu raspravljanja. Na službeni mail MO stigao je upit građana D.J. koji se žali na buku i trešnju u Štriginoj. Kaže da zbog radova i prolaska kamiona ima velike štete u kući - napuknuća na stropu, dva puta puknuća cijevi i sl.

Vijeće jednoglasno donosi 
        Z A K LJ U Č A K

da se D.J. mora sam obratiti Gradu za naknadu štete jer je to u nadležnosti gradskog odjela za imovinsko pravne odnose. Građanin D.J. treba sam poslati zahtjev za utvrđenje štete i eventualnu naknadu iste.


3. Predsjednica usmeno informira o planiranoj gradnji unutar obuhvata UPU Štrigina-sjever. Primljene neke nove informacije oko planirane gradnje objekata i cesta na tom području.

Vijeće jednoglasno donosi 
       Z A K LJ U Č A K

da će ispitati o čemu se radi. U svakom slučaju potrebno je tražiti prometnu studiju i općenito kompletnu analizu infrastrukture za to područje.

   
Ad 4.   Korištenje prostora MS Peščenica

Vijeće jednoglasno donosi 
                                               Z A K LJ U Č A K

budući još nismo dobili potpisani novi Zaključak o korištenju prostora MO trenutno  stranke koriste prostore MS Peščenica prema predanim zahtjevima.


Ad 5.

 Zemljište, Harambašićeva 41, k.č. 249/1, k.o. Peščenica, prostor bivših poštanskih hangara - vijećnica Sanja Balenović predlaže prenamjenu zemljišta iz IS u D te prijedlog izgradnje zgrade Osnovne škole Dragutina Kušlana na predmetnoj parceli.  Treba ispitati pravni status parcele. 

Vijeće jednoglasno donosi 
Z A K LJ U Č A K

VMO se jednoglasno slaže s prijedlogom te daje prijedlog VGČ da donese Zaključak kojim se predlaže izmjena GUP-a za k.č. 249/1 te se traži  prenamjena u zonu D ili zonu Z.  Trenutno je ta čestica namjene IS-infrastruktura. 
Također VMO traži informaciju o pravnom statusu predmetne parcele i predlaže predmetnu lokaciju za izgradnju Osnovne škole Dragutina Kušlana kao najvećeg strateškog interesa kvarta te prioritetni javni i društveni interes naših stanovnika te moli  VGČ da podrži prijedlog.

Argumenti ZA zamjenu lokacije OŠ na MO Peščenica, na k.č. 249/1, k.o. Peščenica:
· samo je jedna k.č. pa nema toliko otkupa kao na trenutno predviđenoj lokaciji, 
· sam obuhvat okružen je sličnom namjenom društvenih sadržaja (prometni fakultet, dvije srednje škole i učenički dom)
· predložena čestica je skoro dvostruko veća od trenutno planiranog obuhvata za OŠ, u postojećem idejnom projektu planirane škole na Staroj Peščenici nova zgrada nema planirano igralište niti adekvatnu zelenu površinu
· obzirom na broj novih velikih stambenih zgrada izgrađenih u međuvremenu idejni projekt koji je napravljen za školu 2007.godine na bazi 400 đaka,  je već sada premali
· k.č. 249/1 trebalo bi novom izmjenom GUP-a prenamjeniti u zonu D ili zonu Z.  Trenutno je ta čestica namjene IS-infrastruktura. 
· Izuzetno vrijedna površina za cijeli MO Peščenica koju se ne bi smjelo opteretiti stanogradnjom





Izvješća razno - predsjednica izvještava vijećnike:

· Zavod za statistiku nema još detalje informacije o popisu stanovnika po MO-to bi moglo potrajati mjesecima
· OŠ Dragutina Kušlana - preporučena pošiljka o statusu otkupljenih nekretnina - dogovoriti sastanak s MEGA uredom na temu kapitalnih projekata, sastanak u planu u travnju
· Zgrada mjesne samouprave ima uvjete za energetsku obnovu
· Obrezivanje grmlja u Galovićevoj - sve biljke su ošišane i obrezane
· Stup u Galovićevoj - popravljen
· kamera na raskrižju Harambašićeva/Zvonimirova - MO poslao upit tko je postavio tu kameru, čekamo odgovor!
· upit vijećnice VGČ Marije Klobučar o parkingu u Galovićevoj


                                         Pitanja i prijedlozi članova Vijeća:

	Član Vijeća
	Kratak sadržaj pitanja ili prijedloga

	Nina Šantić
	Prijedlog 1. - na prijedlog predsjednice vijećnici se slažu da je potrebno ponovno zatražiti postavljanje “klamerica” kod ugostiteljskog objekta “Belgravia” kako bi se spriječila mogućnost zaustavljanja automobila na pješačkoj površini.


	
	Prijedlog 2. - dan mjesnog odbora - vijeće MO daje prijedlog da dan MO bude na drugu subota u svibnju



	Član Vijeća
	Kratak sadržaj pitanja ili prijedloga

	Dean Joketović
	Prijedlog 3. - postavljena su dva nova rasvjetna stupa na sjeveroistočnoj strani Harambašićeve ulice, lijevo i desno od Vukelićeve. Problem je kako su pozicionirani u odnosu na pješačke prijelaze - postavljeni su centralno na pješački prijelaz! Tako postavljeni ometaju prohodnost, a problem je i za kretanje slijepih i slabovidnih osoba. Tražimo izvid terena i izmicanje rasvjetnih stupova, prilog fotografije


	
	Prijedlog 4. - ispitati status gradnje dvije stambene zgrade na jugoistočnoj strani Harambašićeve, k.č. 314, k.o. Peščenica.  Gradilište koje nema kontinuirane radove!




Sljedeća sjednica zakazana za  5.4.2022.


Dovršeno u   18:45 sati.

KLASA:024-08/22-003/501
URBROJ:251-13-11-11-22-2
Zagreb, 01.ožujka 2022.


Zapisnik sastavila: 							        			
Vlatka Bajzek Osman	



									
Predsjednica 
Vijeća Mjesnog odbora Peščenica 
						       				
									
                                                                                                                 Nina Šantić
